Downloaded from YTS.MX
Official YIFY movies site: YTS.MX
POVEȘTI DIN SPORT
GALERIA VEDETELOR TEXAS A&M 2 SEPTEMBRIE 2022
Includem unul dintre cei mai importanți jucători din istoria Texas A&M.
- Dumnezeule! - Da!
Ce zici de asta?
A&M a reușit! A reușit!
A câștigat Trofeul Heisman.
- Vine Johnny Football! - Johnny Football!
Trofeul Heisman e oferit, în premieră, unui coordonator începător.
Un jucător de urmărit.
Johnny Manziel e o legendă vie.
Permiteți-mi să vă spun cum am ajuns
să fiu pe scena asta la 29 de ani.
Când am intrat la facultate, în 2011, nu arăta așa.
Johnny Football!
E popular ca un membru Beatles sau Rolling Stones.
Stadionul nu arăta așa.
Nu exista același entuziasm.
…a readus A&M pe harta națională.
În presezon, aproape nimeni nu știa cine e Johnny Manziel.
Ar fi ușor să uit unele lucruri pe care le-am făcut și am multe regrete.
Johnny Manziel are iar probleme.
Anchetat pentru agresiune.
E la dezintoxicare.
Familia se teme că a scăpat de sub control.
Dar, în același timp, am motive de mândrie.
Sunt recunoscător fiecărui membru Texas A&M de aici.
M-ați susținut la bine, la rău
și în momentele în care nu știam ce e cu mine.
Vă mulțumesc din suflet!
Mersi! Cinste vouă!
Îmi plăcea când erai aici.
- În ciuda trăsnăilor, te-am iubit. - Mulțumesc.
Iubesc A&M datorită ție.
Mulțumesc.
- Ce faci acum? - Mă bucur de viață în Scottsdale.
- Ai deja un avion privat? - Nu încă.
- Fă semnul banilor! - Desigur.
- Mersi! - Cu plăcere!
- Mersi! - Mă bucur să te văd!
Mă bucur să te văd.
Ce faci? Mulțumesc. Mă bucur să vă revăd.
Mă bucur să te văd.
Nu schimbi bâta în mijlocul sezonului, amice!
Există identitatea ta ca fotbalist
și identitatea ta ca persoană.
Pentru mine, cele două erau foarte diferite.
Simțeam că am un alter ego.
Voiam să fiu Johnny Football. El mereu se distra.
Când sunt întrebat dacă-mi place porecla Johnny Football…
Mi-a plăcut la nebunie.
Mi s-a părut grozavă.
JFF, Johnny Football Formidabilul. Care-i treaba?
POVEȘTI DIN SPORT
Fotbalul e foarte important în Texas.
Dacă nu joci fotbal, ori ești prea fricos, ori nu ești bun.
Orașul se închide când sunt meciuri vineri seara.
Fotbalul e rege.
Johnny Football!
L-am cunoscut pe Johnny în gimnaziu.
Ne plăceau jocurile video, fotbalul, fetele.
PRIETENUL LUI JOHNNY
Deci aveam cele mai importante lucruri în comun.
Când era tânăr, Johnny voia să fie cel mai bun fotbalist posibil.
După, voia să conducă un camion vechi de 20 de ani, apoi să bea bere.
Îi ziceam „unchiul Nate”. Era mâna mea dreaptă.
Eram niște băieți de la țară.
Dacă ați văzut Friday night lights…
- Ochii limpezi! - Nu pierdem!
…așa era în Kerrville.
Trăiam intens, aveam tați stricți.
TATĂL LUI JOHNNY
S-a născut de ziua mea.
Jonathan să trăiască…
Avem aceleași ticuri, aceeași zi de naștere. E copia mea.
Uite-l!
Paul!
Eu m-am ocupat de disciplină.
Trebuie să îi înveți mereu să facă ce e bine.
Suntem cei mai buni prieteni.
SORA LUI JOHNNY
La sfârșitul clasei a IV-a, ne-am mutat în Kerrville,
iar ritmul vieții noastre s-a schimbat.
Liceul Tivy avea o școală de fotbal cu un stil milităresc.
Toți eram foarte buni prieteni.
Nimeni nu voia să fie oaia neagră și să iasă în evidență.
Tata m-a înscris în program, fiindcă era strict.
Primul antrenament era la ora 07:00 dimineața.
Lucram la șase aparate zilnic, cu șase antrenori diferiți.
După școală, aveam iar antrenament, deci de două ori pe zi.
Așa era la Liceul Tivy.
Trăiam după mantra „Tivy nu renunță niciodată”,
pe care o respectam până când terminam liceul.
În clasa a zecea, Johnny a devenit titular.
Stăteam în tribune, iar lumea întreba: „Cine e Manziel? E un băiat nou.”
MAMA LUI JOHNNY
Am avut foarte mari emoții.
TIVY NU RENUNȚĂ NICIODATĂ
Iată echipa Antlers!
Am jucat schema „Capcana”,
adică prinzi mingea când gardianul defensiv e blocat
și fugi prin mijloc cât de repede poți.
S-au despărțit ca Marea Roșie, aveam cale liberă prin mijloc.
Și am înscris.
Eseu, Tivy!
Dar s-a strigat „penalti” și a fost anulat.
Eram la linia de zece yarzi.
Antrenorul mi-a comunicat o schemă.
M-am uitat la brățară, dar nu îmi venea să cred.
Ne-a pus să facem iar „Capcana”.
Pasă la Manziel! Se pare că o va duce acasă!
Am înscris un eseu de la 90 de yarzi.
Un eseu de la 90 de yarzi, înscris de Manziel.
Totul începe aici.
E la fel pe celelalte mii de terenuri de fotbal din toată țara.
Aici se formează viitorii coordonatori.
Toți vor să fie coordonatori.
Nimeni nu se uită la gardianul defensiv, decât mama și soția lui.
Felul în care eu coordonam jocul era foarte diferit.
L-am urmărit pe Brett Favre, care alerga și făcea multe scheme.
Îmi plac Favre și Young.
Vreau să imit stilul lui Vince Young.
Îmi voi aminti mereu o schemă.
Aruncarea simulată a lui Young.
Simulare grozavă!
Apărătorul a sărit.
Young înscrie!
Se potrivea cu felul în voiam să joc și cu stilul meu natural.
Încearcă să ții cotul cel puțin paralel cu umărul!
Coordonatorii trebuie să alinieze umerii cu linia de bătaie înainte de pasă.
Trebuie să ții mingea strâns, să nu îți sară din mâini.
Chiar dacă aveam doar 1,77 m, poate 1,78 m înălțime, nu mă interesa.
Manziel! Eseu, Antlers!
Alergam și jucam fotbal intuitiv.
Nu mă lăsam placat și aruncam unui jucător liber.
A sărit chiar peste un tip care stătea drept.
Zici că juca fotbal cu niște copii.
A înscris șapte eseuri în prima repriză în meciul cu Fredericksburg.
Statisticile lui nu dezamăgesc.
A primit Premiul „Jucătorul anului” al Associated Press.
Johnny Manziel e la înălțime.
Eseu, Johnny Manziel!
Ce statistici în ultimul sezon!
- 3.609 de yarzi. - 75 de eseuri?
Credeam că se referă la toată cariera, nu doar la un sezon!
În ultimul an, am început să fiu recrutat.
Nimic special…
Eu voiam să joc la Universitatea Texas.
Dar n-am primit decât scrisori de recrutare obișnuite.
A crescut cu tricouri Longhorn, șepci Longhorn și altele asemenea.
Cred că mereu a crezut că va ajunge acolo, dar nu s-a întâmplat.
Îmi amintesc că m-am dus în birou.
Antrenorul mi-a zis: „Texas A&M ți-a oferit o bursă completă.”
Nu e ușor să pregătești un coordonator de joc.
În acest fel, se nasc legendele.
UNIVERSITATEA TEXAS A&M COLLEGE STATION, TEXAS
COLEGIUL A&M DIN TEXAS
Texas A&M a fost, mult timp, o școală militară de băieți.
A avut mereu reputația de școală pentru clasa muncitoare.
O școală unde trebuie să muncești, o școală dură.
Pe vremuri, aici făceau facultatea oamenii din zonele rurale ale Texasului.
A fost interesant în ultimii 20 de ani, căci fotbalul universitar se schimbă.
Liga Celor 12 se va micșora.
Universitatea Texas A&M și-a anunțat retragerea
și plănuiește să părăsească liga până în iulie.
Spunem mereu în mediul sportiv universitar…
ALAN CANNON DEPARTAMENTUL SPORTIV
…că departamentul sportiv e veranda universității.
Pentru tot mai multe universități din țară,
succesul pe terenul de fotbal înseamnă un rang superior pentru întreaga școală.
A&M țintește spre Liga de Sud-Est sau SEC.
Aici joacă echipe ca Florida, Auburn și LSU.
Vorbim despre expunere, recunoaștere, decizii de miliarde și multe altele.
Bun-venit în SEC!
Era un moment decisiv în istoria programului lor de fotbal.
Dar mulți s-au întrebat dacă e cea mai bună decizie.
E o echipă care e la trei meciuri distanță de a fi sub linie.
Nu vorbim despre o superputere națională.
Pe atunci, eram la mijloc în clasamentul Ligii Celor 12.
Părerea națională era că Texas A&M nu poate concura în SEC.
SEC are cinci campionate naționale la rând.
Intră în cea mai grea ligă din țară. Știm cu toții.
E cea mai dificilă.
Apoi s-a schimbat antrenorul.
Bun-venit lui Kevin Sumlin, noul antrenor principal al Texas A&M!
L-au angajat pe Kevin Sumlin,
care lucra cu antrenorul ofensiv Kliff Kingsbury.
El folosea scheme ofensive foarte ambițioase.
- Cum va funcționa ofensiva asta în SEC? - Vom afla.
Dar nimeni nu știa…
că aveau un puști din Kerrville, Texas.
Un coordonator pe nume Johnny Manziel.
Unul dintre posibilii coordonatori titulari ai Texas A&M
a fost arestat de dimineață în Northgate.
Polițiștii l-au văzut pe Manziel luptându-se cu cineva.
ANUL I DE FACULTATE
Johnny și un prieten de liceu s-au luat la bătaie în College Station.
Johnny avea un buletin fals și l-au arestat.
Nu-mi amintesc decât că m-am trezit fără cămașă,
pe o bancă, în Penitenciarul Bryan.
Au spus că acest comportament nu îmi stă în fire.
„Suntem dezamăgiți de acțiunile lui, acest comportament nu îi stă în fire.”
Uitându-mă în urmă, cred că era un comportament normal pentru mine.
Johnny intrase în belea, dar Kliff Kingsbury mi-a zis:
„Știi că el va juca, nu? Orice ar fi.”
Când a venit în cantonamentul de toamnă, parcă era alt om.
Parcă voia să spună: „Veți vedea ce pot!”
Primul meci a fost acasă, pe stadionul Kyle,
contra Universității din Florida,
iar Johnny Manziel își făcea debutul.
Iese din teren, încercare eșuată.
Manziel nu i-a putut învinge.
Un meci foarte greu.
Am pierdut cu 21 la 17, cam așa ceva.
Am mers acasă și, când am ajuns la capătul străzii,
în curte, erau o mulțime de afișe „De vânzare”.
M-am uitat la ele și mi-am zis: „Bun-venit în SEC!”
Dar al doilea meci a fost în deplasare, la SMU.
Kliff mi-a spus după primul joc: „Trebuia să-l las să facă ce vrea.”
Din acel moment, cred că asta a făcut.
Apoi, Johnny a arătat ce poate.
Primul down, zece yarzi, Manziel fuge. E forțat să rămână descoperit.
Fuge, dar cei din spate nu știu.
Placaj întrerupt, 20 de yarzi. Cotește.
O să reușească. Eseu!
Totul s-a întâmplat foarte liber și natural,
parcă totul mergea ca uns,
exact cum trebuia.
A scăpat de tipul ăla. Acum o să arunce.
A prins-o! Manziel e magician azi.
E incredibil. Îl vedem maturizându-se.
La A&M, aveam o vorbă: „Câștigăm sau pierdem, bem.”
Și era adevărat.
Manziel trece de un placaj.
În zona de înscriere!
Scor: 70 la 14. A&M își îmbunătățește statisticile.
Oamenii cred că sportivii sunt superdisciplinați, la dietă,
că se concentrează doar pe jocul lor.
Manziel înaintează. A prins-o. Ar putea înscrie.
Nu l-am văzut niciodată uitându-se la scheme. Niciodată.
După meciuri, nu vorbea despre fotbal.
Era ca și cum fotbalul era un hobby.
Nu juca pentru victorii sau pentru a face scheme incredibile,
ci pentru ce urma după ce câștiga.
A trecut de primul down, e în zona de înscriere. Eseu!
N-am mai văzut fanii și factorii de decizie A&M atât de încrezători.
Făcea lucruri imposibile.
Fanii A&M puteau spune: „E eroul meu.
E de-al nostru.”
Pe măsură ce era aclamat, s-a lăsat dus de val.
Am mers în Mississippi într-o vineri.
Vineri dimineață, au apărut niște poze.
Era îmbrăcat în Scooby-Doo. Evident, băuse câteva cocteiluri.
Dimineața, a venit asistentul universitar: „M-a trimis Kliff după tine.”
Am comentat, dar a zis:
„Suntem în mijlocul sezonului SEC. Trebuie să fii pe teren.”
A venit mahmur la încălzire. Transpira abundent.
I-am zis: „Ai face bine să joci cum trebuie!”
Fuge prin dreapta. Are cale liberă. O să câștige niște yarzi.
E la… Taie prin dreapta.
Tocmai a înscris! Nu știu cum a făcut-o!
A avut unul dintre cele mai bune meciuri.
După aceea, i-am dat mână liberă.
Legenda numărului doi continuă să crească.
Nu cred că s-a mai văzut un astfel de mod de a juca și a trăi.
E și amuzant. Johnny a adus cu el și o latură rebelă.
A fost interesant să văd că seniorii din A&M nu i-au făcut nimic
și că i-au acceptat comportamentele.
Până atunci, a fost în regulă.
A fost distractiv să-l lăsăm să facă ce vrea,
dar urma meciul cu Alabama.
FOTBAL
Cotton Bowl e dominat de Alabama.
Crimson Tide din Alabama lasă în urmă râuri de lacrimi.
Alabama câștigă primul campionat al Ligii de Sud-Est.
Crimson Tide câștigă campionatul național.
Alabama! Au câștigat campionatul BCS.
Paisprezece campionate naționale. Nu trebuie să spui altceva.
De ce joacă Crimson Tide atât de bine
sub conducerea lui Nick Saban?
Adică în ultimii patru ani?
Nick Saban e cel mai important antrenor din fotbal,
poate chiar din sport.
Înainte de meciul cu Alabama, cineva a zis: „Baftă!”
A&M are vreo șansă?
A&M are șanse să câștige, cum am eu să câștig la loterie.
Kliff a zis: „N-avem nevoie. Îl avem pe Johnny.”
10 NOIEMBRIE 2012
Vor fi 101.000 de spectatori în tribune pentru lovitura de început.
În ziua meciului, am urmărit filmul 300.
Am scris pe Twitter înainte să intrăm pe stadion:
„Nu le dați nimic, dar luați-le totul.”
Cred că eram într-o poziție perfectă.
CARE JOHNNY? SABAN E NEÎNVINS
Nu ne așteptam să câștigăm meciul.
Și când știi că nu ai nimic de pierdut,
joci mai bine.
Manziel fuge din nou.
Vai de mine! Ce braț tare!
Am înscris cu fiecare ocazie.
Patru jucători Alabama atacă. L-au prins.
Ba nu!
- Dumnezeule! - Da.
Ce zici de asta?
Dintr-o dată, scor 14 - 0.
Iar, dintr-o dată, 20 - 0
A&M a fost de neoprit.
Cele mai rapide eseuri.
Johnny era pe val. Fugea, pasa. Se făcuse liniște pe stadion.
Fanii din Alabama nu au mai văzut așa ceva în viața lor.
Dar, când s-a înserat, Alabama și-a revenit.
Eseu, Alabama!
Ofensiva Alabamei a fost foarte bună.
Lacy, pe stânga. Se înclină.
Lacy a reușit!
Alabama era pe val
și nu voia să îi scape o victorie.
Manziel știe. Alabama e încă în viață.
Johnny a venit unde eram eu cu niște jurnaliști naționali și a zis:
„Să-l ia naiba pe Nick Saban! La naiba cu Alabama!
Vom înscrie un eseu. Priviți!”
Următoarea schemă a fost „Roata falsă”.
Am aruncat cea mai bună pasă din carieră.
- I-a aruncat lui Swope. - Ce pasă!
Swope nici nu s-a oprit.
La linia de 20 de yarzi, eram blocat.
Am verificat. Malcom Kennedy era în colț.
Am aruncat și am înscris.
Minge tremurată. Prinsă!
Eseu! Malcom Kennedy!
A alergat pe tușă și a zis: „V-am spus eu!”
Jurnalistul de lângă mine a zis: „E un magician.”
Să terminăm! Acum!
Acele două scheme…
i-au schimbat viața lui Johnny.
La final, cu 50 de secunde rămase, am terminat ultima schemă și am câștigat.
A&M a reușit.
A făcut-o!
S-a întâmplat imposibilul în Tuscaloosa.
Johnny Football a intrat în cărți pentru a câștiga Trofeul Heisman?
M-am simțit ca un zeu.
La vestiar, eu și coechipierii mei eram atât de fericiți și plini de adrenalină!
Am făcut imposibilul, i-am învins pe cei de neînvins
și ne-am schimbat parcursul vieții pentru totdeauna.
Când am ieșit din vestiar, am înțeles amploarea.
După meciuri, îmi căutam părinții.
Atunci, nu i-am găsit.
Când am ajuns la Johnny…
era o mare de oameni.
I-am îmbrățișat scurt și m-am urcat imediat în autobuz.
S-a uitat la mine și i-am citit groaza în ochi.
În autobuz, mi-am zis: „La naiba!
Ce-i asta?”
Cred că, în acel moment, a început rolul meu.
Eram prieteni, dar am devenit mai apropiați…
când ieșirile lui publice au devenit problematice.
Johnny Manziel e pe buzele tuturor.
Când ieșeam din casă, era o nebunie.
Uite ce tricou! Îl susțin pe Johnny.
Texas A&M profită de succesul coordonatorului lor.
Magazinul echipei a început să îi vândă tricoul.
Oamenii au început să ceară autografe.
Nate a devenit ca un manager pentru mine.
Totul trecea pe la Nate.
Johnny nu a avut resursele pe care trebuia să le aibă.
Dacă le avea, nu avea nevoie de mine.
Nu aveam susținere. Nu știam ce să facem.
Nu putea să meargă la cursuri din cauza fanilor.
L-au înscris la cursuri online, deși nu a fost o idee bună.
Ce e uimitor e că, în presezon, nimeni nu știa cine e Johnny Manziel.
Un tânăr numit Johnny Football.
- Johnny Football? - Da, Johnny Manziel.
Presa națională cerea mereu să vorbească cu Johnny.
Dar, atunci, antrenorul Sumlin avea o politică.
Bobocii nu vorbesc cu presa.
Asta a sporit și mai mult aerul de mister, pentru că nu vorbea niciodată.
Se întrebau: „Cine e mascatul?”
- Vine Johnny Football. - Johnny Football!
Nu e uimitor?
E uimitor.
A avut un prim an uimitor în SEC,
e incredibil de talentat, are un aer de băiat rău.
Îmi suna telefonul în prostie. Era incredibil.
Adidas a rămas fără tricouri maronii cu numărul doi.
Legenda lui Manziel ia amploare.
HAI, JOHNNY
A depășit nivelul fotbalului universitar, dar și pe cel al sportului.
Trimis acasă cu fața lui Johnny Manziel gravată pe spatele capului.
Lucrurile au luat amploare, până a devenit o vedetă.
Bun-venit în lumea Fantasy Football a lui Johnny Manziel și Jim Muncy!
Johnny Football
Ești un înger pentru noi
Cu o săptămână înainte de votul pentru Heisman,
Johnny a ținut o conferință de presă în campus.
Vă mulțumesc pentru prezență.
Sunt onorat și privilegiat
să vă prezint un tânăr care împlinește 20 de ani pe 6 decembrie,
Johnny Manziel, coordonatorul echipei Texas A&M.
Începem de la dreapta.
Sunt Pedro Gomez, de la ESPN.
Poate un boboc să câștige Trofeul Heisman…
Ești o legendă în Kerrville. Ce sfaturi ai pentru liceenii…
Ești favorit pentru Heisman. Poți câștiga chiar două. Ești speriat?
Cel mai ciudat lucru făcut de un fan?
Am văzut persoane costumate în Scooby-Doo la meci,
deci cred că ăsta e pe primul loc.
Câștigătorul Trofeului Heisman va fi anunțat sâmbătă, în New York.
Manziel e considerat favoritul.
Ar fi primul boboc care câștigă trofeul.
Trofeul Heisman va fi acordat în câteva ore.
Suntem onorați că finaliștii sunt alături de noi.
Doi sunt în ultimul an, iar unul e boboc.
Contează acest lucru când se acordă trofeul?
Ce părere aveți?
Nu cred. Cred…
Bună seara! Sunt Jim Nantz.
Suntem în casa Trofeului Heisman,
cel mai prestigios premiu din sportul universitar.
De mic, m-am uitat la decernările Trofeului Heisman.
Știu când a câștigat Reggie, Matt Leinart.
Știu când a câștigat Cam, RG3.
Știam că un boboc nu va câștiga trofeul.
Exista un stigmat în legătură cu asta, parcă era un tabu.
E acesta anul în care votanții vor sparge bariera dintre clase
și un boboc va câștiga Trofeul Heisman?
Erau trei nominalizați.
Collin Klein, Manti Te’o și eu.
Numele câștigătorului va fi asociat pentru totdeauna
cu onoarea câștigării Trofeului Heisman.
Am avut emoții incredibile.
Mă tot uitam în jos.
Simțeam că sacoul îmi saltă într-una,
fiindcă inima îmi bătea să îmi sară din piept.
Câștigătorul Trofeului Memorial Heisman din 2012 este…
Johnny Manziel.
Când mi s-a spus numele,
m-am simțit mândru și nu am fost niciodată mai fericit.
M-am rugat să-i strige numele și…
Ce frumos a fost să îl aud!
Am avut multe emoții. Am trecut prin multe ca să îl creștem.
Mamă, tată, Meri, sunteți totul pentru mine.
Vă mulțumesc pentru încurajarea, iubirea și răbdarea de-a lungul anilor.
A fost super să văd cât de emoționat și mândru de mine era tata.
De mult nu l-am mai văzut așa,
deci a avut un mare impact asupra mea.
Vrei să oferi copilului toate șansele ca să ajungă unde își dorește.
El a reușit asta.
Nu am terminat, dar e pe drumul cel bun.
Totul s-a schimbat după aceea.
A depășit fotbalul în acel moment.
Felicitări! Ce vei face cu banii câștigați?
Ți-au dat bani?
- Aș vrea eu! - Da.
După Heisman, oamenii au început să vorbească despre bani.
PRIMĂVARA ANULUI 2013
Ce an am avut!
A fost primul an al echipei Texas A&M în SEC.
Nu numai că Texas A&M a concurat, dar a excelat.
Țara îl știe ca Johnny Football.
Câștigătorul Trofeului Heisman din 2012, Johnny Manziel!
Johnny Football!
Nu cred că vreo universitate a mai avut un sportiv cu atâta influență
cum a avut Johnny Football la Texas A&M.
Toată lumea a beneficiat de pe urma lui.
E un fapt consemnat.
Fie că e vorba de Kevin Sumlin și megacontractul pe care l-a semnat
sau de cariera lui Kliff Kingsbury,
chiar și publicația noastră, cu știri despre Texas A&M.
Atrage mai mulți vizitatori.
Ne vizitează comunitatea membri ai Texas A&M sau SEC.
Toate hotelurile din Bryan-College Station sunt ocupate.
Nimeni nu s-a mai îndoit de noi
după ce am început să câștigăm.
Toată lumea știa că o să profite de pe urma lui.
Conform unei estimări,
Heismanul lui Manziel valorează 37 de milioane de dolari
în publicitate gratuită pentru Texas A&M.
Dacă nu credeți că e mai ușor să recrutăm profesori
după ce-l văd pe Johnny Manziel,
nu știți prea multe despre relații publice.
Școala a beneficiat mult de pe urma lui.
Fundația Texas A&M a strâns peste 740 de milioane de dolari,
cu 300 de milioane mai mult decât în oricare alt an din istoria sa.
Donațiile au explodat.
Loveau fierul cât era cald. Nu au mai avut astfel de ocazii.
Datorită succesului lui Johnny,
oamenii au început să creadă
că Texas A&M poate concura în SEC.
A trebuit să facem îmbunătățiri.
O transformare pe măsura Texasului.
A&M a propus renovarea stadionului Kyle pentru a susține peste 100.000 de oameni.
De două ori pe parcursul sezonului, am semnat sute și sute de autografe.
Erau pentru toți donatorii.
Atunci am văzut puțin din culise,
ce făceau pentru donații și construirea unui nou stadion.
Mă săturasem să nu am bani.
Am văzut că se vânduseră 45 de milioane de tricouri A&M cu numărul doi.
N-avea niciun sens și…
Eram furios.
Fotbalul e o industrie care aduce miliarde de dolari anual,
atât la nivel profesionist, cât și la nivel universitar.
Dacă profesioniștii au salarii babane,
studenții nu primesc niciun ban.
Urăsc din toată inima NCAA, Asociația Națională Sportivă Universitară.
Sportivii susțin că organizația profită de studenți,
fără a le da nimic în schimb.
În 2012, NCAA și-a propus să asigure condiții egale în fotbalul universitar.
Președintele NCAA spune că orice efort de a plăti jucătorii
ar putea distruge un cadru care există de peste un secol.
Le oferim elevilor acces la educație,
nu se poate discuta despre salarii.
Sunt studenți, nu angajați.
Puteai primi o bursă completă, mese,
cărți, cursuri, cazare și cam atât.
Credeți că NCAA va fi de acord să plătească sportivii studenți?
Nu cât sunt eu președinte.
Nu existau oferte de publicitate.
Nu puteai face bani din imaginea ta.
Știa că toți fac o grămadă de bani
de pe urma maniei Johnny Football.
Deci, și-a cerut partea.
Totul a început la un meci de campionat național, în primul an.
Eu și Nate am zburat la Miami și așteptam bagajele.
A venit un tip la mine și a zis: „Te plătesc pentru autografe.”
Nu l-am băgat în seamă, dar mi-a zis:
„Pot să îți dau 3.000 de dolari.”
Îmi amintesc că mi-am scos căștile, m-am uitat la el și am zis…
„Unde mergem?”
Aveau băutură. Aveau de toate ca să fie distractiv.
După câteva ore de semnat, mi-a zis un tip
că celălalt mă înșală și mi-a dat un număr.
A zis: „Crede-mă! La parter e regele autografelor.
Aici sunteți jefuiți pe față.
Trebuie să mergeți la parter.”
În față, era un Rolls-Royce Dawn negru.
Când m-am uitat, l-am văzut pe Alex Rodriguez.
Tipul i-a zis: „Zi-i că-s de încredere!” Rodriguez a zis: „Este, 100%.”
Așa că l-am crezut.
Ne-a zis: „Voi rezerva o cameră la Fontainebleau.
Ducem acolo tot ce ne trebuie.
Când terminați, faceți-mi o poză și vă dau codul seifului!
Treizeci de miare.”
Ăsta a fost doar începutul.
Era logic că vom dezvolta o afacere.
Nu-mi place să spun că era o afacere, pentru că nu era chiar o afacere. Era…
Bine, era o afacere.
Ne-am mai întors o dată în februarie, în martie, în aprilie și în mai.
Afacerea înflorea.
Să ai 19 ani și 100.000 dolari ascunși sub pat…
A fost grozav.
Nu semnam doar autografe.
Am fost în Cabo, în California.
Echipa Padres nu se descurcă.
Am fost peste tot.
Beam ceva și fugeam la aeroport.
Apoi, ne trezeam în Washington.
De unde are un student bani pentru bilete în primul rând? Sunt scumpe.
Ne-am dus la LIV Nightclub, care era foarte popular.
Și Rick Ross a început să ne dea niște sticle albastre.
- Sunteți prieteni. - Johnny e un băiat bun.
Cred că prietenia noastră va dura.
Am fost la Super Bowl, în primul rând, la 50 de yarzi.
Am fost la petrecerea revistei Maxim, am băut cu Jamie Foxx și Andy Roddick.
Ne-am întâlnit cu Wale, Justin Timberlake și Jessica Biel.
Nu le venea să creadă că el e acolo.
Aveam 20 de ani, deci credeam că sunt cel mai șmecher.
Și îmi amintesc că mi-am luat o cămașă Versace de mătase…
și ochelari de soare Gucci.
Am și azi primul portofel Gucci pe care l-am cumpărat.
Încă are eticheta.
Mi s-a părut cel mai tare lucru din lume.
Am făcut o listă cu ce ne dorim, ce vrem să facem.
El și-a scris lista lui, iar eu, pe a mea.
Să facem un milion de dolari, să vizităm ceva.
Am făcut împreună toate prostiile pe care le faci când ești copil.
Îmi spunea tot timpul că suntem cei mai tari.
Că așa va fi mereu.
Atunci, așa am crezut.
Mergeam cu toată viteza înainte.
Nu ne-am oprit până nu a intervenit NCAA.
Johnny Manziel, coordonatorul Texas A&M, e anchetat săptămâna asta.
E acuzat că a semnat obiecte sportive pentru bani.
M-am dus la tatăl meu și i-am zis că am dat-o rău în bară.
M-a sunat Johnny: „Sunt anchetat. Ce mă fac?”
I-am zis: „Nu spune nimic. Nu face nimic.
O luăm de la capăt.”
Vorbim de alte două sesiuni dubioase de autografe.
E posibil ca Johnny Manziel să nu fi purtat uniforma.
NCAA avea un departament întreg
care căuta sportivii care încălcau regulile.
Nu era de glumă.
Johnny Football și-ar putea pierde o parte din eligibilitate.
E sfârșitul lui Manziel?
Dar construiserăm deja o apărare perfectă.
ATENȚIE, COLECȚIONARI!
Am discutat și eu am conceput un plan genial.
M-am întrebat cum poate fi prins.
Dacă cineva face o poză în timpul unei ședințe plătite de autografe.
Poți semna câte autografe vrei.
Trebuie doar să ascunzi că primești bani.
Nu puteam cumpăra bilete de avion cu bani cash.
Așa că l-am întrebat pe bunicul meu:
„Pot să-ți dau niște bani cash,
iar tu să-mi scrii un cec,
ca să pot să-i bag într-un cont?”
Iar bunicul meu e super.
Nate a fost de acord să fie țapul ispășitor.
Datorită acestui lucru, am împărțit totul 80-20.
Apoi, trebuia să explicăm
de ce poartă ceasuri Rolex,
are mașini noi și zboară în avioane private.
Bobocii nu aveau voie să vorbească cu presa, dar eu aveam.
Așa că am inventat o poveste care circulă și azi,
faptul că provine dintr-o familie foarte bogată.
Am fost binecuvântat cu o familie care a avut multe oportunități.
Așa am crescut.
Am vândut ideea că familia mea are mai mulți bani decât avea de fapt.
E un copil care n-are nevoie de bani.
Au bani din petrol.
Familia lui a făcut bani din petrol.
Nu făceam ceva ilegal.
Doar că nu respectam regulile NCAA că nu ai voie să faci bani.
Johnny Football, suspendat jumătate de meci.
NCAA spune că nu există dovezi că Manziel a luat bani,
dar a încălcat regulile semnând anumite fotografii.
L-au suspendat jumătate de meci…
fiindcă n-a împiedicat comercializarea imaginii sale.
Am reînceput să semnăm autografe.
ANUL II DE FACULTATE
Ultimul câștigător al Trofeului Heisman care a jucat în SEC
a fost Tim Tebow în 2007.
Acum e rândul lui.
De dimineață, toată lumea a stat cu ochii pe Johnny Football.
După ce a câștigat Trofeul Heisman…
i-am văzut o altă latură.
Parcă nimic nu-l împiedica să facă ce voia să facă.
Ceea ce făcea NCAA de ani întregi nu era corect deloc.
Deci, la suspendare, am fost furios,
dar aveam și un rânjet mare pe față.
De atunci, absolut tot ce am făcut a fost criticat și despicat în patru.
Comentau că am călătorit,
că am fost la Jay Leno, că nu m-am antrenat.
Ce naiba? Sunt cel mai bun jucător din țară.
Manziel a intrat în gura presei după ce a părăsit cantonamentul.
Surse spun că Manziel era mahmur.
Ce s-a întâmplat?
Am dormit prea mult.
Eram ca un rechin într-un acvariu.
Simțeam că nu am libertate de mișcare.
Dimineață, Manziel a postat:
„Din cauza unor astfel de porcării, abia aștept să plec din College Station.”
Manziel a fost îndepărtat rapid de la o petrecerea a frăției.
Îmi place să mă distrez.
Îmi place să-mi trăiesc viața. Regret dacă asta deranjează.
Johnny avea nevoie să fie tras la răspundere.
Antrenorii pe mâna cărora îți dai fiul nu trebuie să-l învețe doar fotbal.
Trebuie să îl și învețe să fie un tânăr responsabil.
Nu puteam să îi spunem lui Johnny cum să își trăiască viața.
Nu era ideal pentru noi, antrenorii.
Dar, dacă de asta era nevoie ca să joace bine
și dacă nu intra în belele…
am acceptat.
Nu ne-am mai confruntat cu situația asta.
Am fost foarte clari cu Johnny și familia lui despre ce are voie să facă.
Dar nu există oameni perfecți.
Cum putea școala să-l suspende și să irosească un sezon?
Cum să facă asta, financiar vorbind?
Nu putea.
Suspendarea, considerată de mulți o glumă, s-a încheiat.
Johnny Manziel joacă din nou.
Johnny!
Prima pasă din 2013.
Manziel o ia la fugă.
Uite-l pe Johnny Football!
De asta e iubit în College Station.
Iată cealaltă mișcare a lui!
Nu mi-a plăcut când făcea semnul banilor, dar oamenii îi cereau să o facă.
Arată-mi banii!
Acest sezon a început cu așteptări imense pentru Manziel.
Poate un al doilea Trofeu Heisman sau câștigarea ligii.
Al treilea eseu al reprizei pentru Johnny!
Comportament nesportiv.
Numărul doi al ofensivei, penalizare de 15 yarzi…
Erau unii care încercau să mă disciplineze.
Nu a fost în regulă. Mi-am cerut scuze imediat după.
Dar nimeni nu știa cum să gestioneze tot ce se întâmpla.
Câștigătorul Heisman en-titre are un cod de conduită de respectat.
El l-a încălcat din nou.
Petrecea cu Drake și LeBron.
Nu-l interesa părerea părinților lui.
În acel moment, nu conta.
Petrece de când a venit la College Station, așa e el.
Poate fotbalul universitar să îl mai suporte pe Johnny încă trei ani?
Poți spune ce vrei despre Johnny Manziel,
dar e cel mai bun jucător din fotbalul universitar.
Eram abordat de agenți care știau
că, dacă am același succes ca în anul anterior,
voi fi recrutat la profesioniști și voi fi bogat.
Toți se întreabă dacă, cu statistici atât de bune,
ar trebui să meargă la profesioniști.
Săream peste antrenamente.
Credeam că nu trebuie să fac ce fac și ceilalți.
Mantra pe care o aveam în cap din Kerrville,
de a te îmbrăca și a face la fel cu cel de lângă tine,
am uitat-o complet în șase luni.
Cred că Johnny Manziel e puțin frustrat.
Cred că toate așteptările, distracțiile,
problemele cu NCAA, presiunea din partea A&M
l-au schimbat.
E o reacție pe tușă din partea liderului A&M, Johnny Manziel.
E cine este astăzi datorită pasiunii și emoțiilor sale.
Trebuie să canalizăm energia asta într-un mod pozitiv.
Johnny Manziel nu se poate abține.
Dacă pui o limită, el o va încălca.
Problema asta nu a apărut anul trecut.
Să petrecem!
Săptămâna trecută a avut cel mai dezamăgitor meci de la A&M.
ULTIMUL MECI AL LUI JOHNNY ANUL II, 2013
Aplauze pentru Johnny Manziel…
și ceilalți studenți,
la ultimul meci pe stadionul Kyle.
Echipa noastră trebuia să aibă peste opt victorii.
STADIONUL KYLE
Eram mai buni decât atât.
Dar nu conta, fiindcă eu mă gândeam la selecții naționale.
Nivelul meu era superior celui din College Station.
Deci, era timpul să merg mai departe.
Manziel a anunțat oficial azi
că va participa la selecția NFL.
Marea întrebare? La ce echipă va ajunge Manziel?
Eram considerat o persoană riscantă pentru el, fiindcă știam totul.
Cred că a fost sfătuit de cineva,
și probabil că a fost un sfat bun,
că nu mai poate fi manageriat de un puștan de 20 de ani.
I-am fost loial.
M-am dedicat trup și suflet ca să îl ajut.
Cel mai bun prieten nu mai era suficient.
Avea nevoie de un profesionist.
I-am spus că nu mai am nevoie de cineva lângă mine zi de zi.
Când i-am zis asta,
cred că a simțit că nu mai era nevoie de el
și s-a retras.
Și nu cred că am mai vorbit de atunci.
Despre asta am vorbit când zburam spre South Beach.
Despre asta am vorbit la Fontainebleau, lângă piscină.
M-am simțit îngrozitor.
Dar, din cauza antecedentelor mele, nu mi-ar mai fi permis așa ceva.
Plecarea lui Nate a fost ca o măsură de protecție.
Nu mi-a păsat de afacere. Sincer.
Am suferit pentru că îl iubeam pe Johnny.
Era prietenul meu.
Am fost foarte loial prietenilor mei.
Până când nu am mai putut.
Sunt Erik Burkhardt.
Am fost agentul sportiv al lui Johnny prea mulți ani.
E foarte important pentru un coordonator să intre în prima rundă a selecțiilor.
Dacă ajunge în top cinci, vorbim de 20-25 de milioane.
Cu fiecare selecție din prima rundă, contractele scad cu câte un milion.
Atâția oameni câștigaseră milioane de dolari…
de pe urma lui Johnny și a colegilor săi după Trofeul Heisman!
Merita acest contract, care era nimic pe lângă ce au câștigat alții în urma lui.
I-am zis sincer că nu va fi în top zece. I-am zis că nu va fi în prima rundă.
N-are ce căuta în top 25.
Ar putea ajunge în runda a doua, dar nu în prima.
Johnny trebuia să aleagă dacă vrea să fie coordonator sau să fie celebru.
Deja era foarte faimos.
Johnny trebuie să decidă dacă vrea să fie un coordonator, un lider.
„Dacă vrei să fii în prima rundă, în ciuda reputației tale,
iată ce strategie urmărim!”
M-am dus la San Diego ca să mă antrenez pentru selecție.
Întoarce-te!
„Nu vom avea apariții publice.
Pe social media, vei pune doar clipuri în care muncești pe brânci.
Trebuie să te îngrași, să înveți jocul, să nu mai bei.
Astfel, când vei apărea la prezentarea NFL,
te vor lua în considerare.”
Mă antrenam de la șase, șapte dimineața până la șapte, opt seara.
M-am antrenat la nesfârșit.
Am semnat un contract cu Nike cu ajutorul lui LeBron.
Dar am făcut totul în liniște.
Făceam teste antidrog la două săptămâni.
Voiam să fiu pregătit ca să spun:
„Uite 25 de analize! L-am testat eu.
Nu știam cu cine lucrez la început, dar am vrut să fiți liniștiți.”
I-am zis: „Trebuie să îți asumi ce ai făcut.
Dar, ca să ajungi profesionist, trebuie să te schimbi.
Să te maturizezi.”
Iar eu m-am așteptat că o va face.
Am rezistat până în săptămâna dinaintea prezentării din Indianapolis.
Atunci am cedat.
M-a sunat: „EB, am făcut-o de oaie.”
„Cât de rău?”
Nu-mi amintesc multe.
Nu știu cum am ajuns la acel hotel.
„Am fost la un party în Hollywood.
Toată lumea era acolo, rapperi, actrițe.”
Nu știam dacă, în Indianapolis, voi putea trece un test antidrog.
Fusese curat până atunci.
Dacă picam un test antidrog la prezentare, puteam să nu mai fiu selectat deloc.
Urma să fie testat în ziua a doua.
Mi-a zis: „Am urmărit prezentările NFL. O să merg la prezentare.”
Dar nu voiam să risc, așa că am vrut să fac un compromis.
I-am sunat pe Paul și Michelle.
Le-am zis: „Paul, internează-te la spital! Zi-le că ai probleme cardiace!
Astfel, Johnny poate veni la prezentare vreo 12 ore, ca să nu pară ciudat.
Apoi, va zbura ca să-și vadă tatăl.
Le vom spune că reprogramăm interviurile.”
Ăsta a fost planul meu. Paul a zis: „Michelle, te duci tu.”
Ea a început să plângă și să se vaite.
La naiba!
El a zis: „Ajung acolo mâine.
O să beau multă apă. O să elimin toate drogurile. Ai încredere!
Trec testele astea la A&M de ceva vreme.”
Am aflat după aceea
că rezerva lui era cel care făcea testele în locul lui.
- Ce faci? - Foarte bine.
E cam devreme, dar mi-am intrat în ritm.
Am luat vreo 12 sticle de apă, niște electroliți și patru teste antidrog.
La prezentare, toate echipele stau în aceleași hoteluri.
Am urcat în lift. La un moment dat…
Au intrat doi manageri și un director de recrutare.
Eu încercam să ascund testele.
Am mers în camera mea.
Ne uitam la urina lui în baie.
Părea puțin în neregulă.
Johnny bea într-una lichide.
Am făcut al doilea test. Era mai bine.
El a început să fie optimist.
I-am zis: „Bea!”
Cum ți s-a părut?
Mi-a plăcut să văd antrenori pe care îi știam de la TV.
Apropo, a fost beton la interviuri.
De fapt, după prezentare, a fost apreciat pentru asta.
A fost un moment înfricoșător,
unul care m-a făcut să îmi revin pentru o perioadă,
dar, după ce am trecut de ele fără probleme…
m-am relaxat puțin mai mult.
O zi cu probe în stilul lui Manziel.
Urma ziua probelor în teren.
Nu cred că va mai exista un eveniment asemănător.
Mulți fani din College Station. Au venit și George și Barbara Bush.
Prestația lui Manziel e lăudată de toți.
Strategia funcționa. Putea ajunge în prima rundă.
Experții cred că va fi în top zece.
Va fi în top zece.
Din acel moment, am vrut să îl închidem undeva.
După ziua probelor, am simțit că greul trecuse.
Houston Texans îl va alege pe Manziel primul?
Ales primul de Houston.
Era vâlvă mare în oraș.
Panourile publicitare din Houston cer selecția lui Johnny.
S-a implicat în evenimentul unei fundații caritabile.
Fondatorii urmau să fie acolo.
Johnny a donat chiar bani pentru cauză.
Totul mergea grozav.
A doua zi, am primit un telefon.
A jucat golf la clubul de agrement River Oaks.
Iar proprietarul fundației a aflat
că, l-a mijlocul meciului, Johnny, care părea amețit, și-a scos cămașa,
a rupt mai multe crose pe genunchi și le-a aruncat în iaz.
S-a dus Houston!
Era ca în Weekend cu Bernie. Încercam să salvăm aparențele.
Îi spuneam zilnic: „Fii responsabil! Ai muncit toată viața. Mai e o lună.”
Se crede că va fi ales primul, chiar în top zece.
Iată ce s-a întâmplat!
În seara de dinaintea antrenamentului cu Browns…
Au zburat cu toții.
Voiau să ia cina cu el în College Station, urmată de un antrenament privat a doua zi.
A fost o cină grozavă.
Ne-am dus la hotel…
Am ratat cinci apeluri de la el.
Când am ajuns acolo, era un dezastru.
Sticle de tequila peste tot.
El bea direct din sticla de vin.
A doua zi, lipsea un jucător ofensiv.
Altul era beat, nu se putea ridica.
Au venit membrii echipei Browns. El făcea încălzirea.
Au întrebat unde sunt ceilalți jucători.
Iar Johnny a zis: „Ne descurcăm noi!”
Știți cine i-a prins pasele?
Avocatul lui…
agentul lui…
Au zis: „Să facem un slant!” Poftim?
Parcă eram la liceu. Era ridicol.
L-am sunat să îl întreb cum a mers.
A zis: „I-am făcut praf.”
Bine ați venit la New York, la Radio City Music Hall!
Astă-seară, vom afla unde va juca Johnny Manziel…
Au stat cu camerele pe noi tot timpul.
Parcă era emisiunea lui Johnny Manziel.
Nu știam de cine va fi selectat.
Fiind prima opțiune în selecția NFL din 2014…
Houston Texans îl aleg pe Jadeveon Clowney.
Urma echipa Jacksonville Jaguars.
Voiau un coordonator pentru imaginea francizei.
Jacksonville Jaguars îl selectează pe Blake Bortles.
Primul coordonator ales nu e Johnny Manziel.
Bortles e ales al treilea. Johnny zice: „Merg la Dallas.”
Dacă Jerry Jones are șansa de a-l întrece pe Johnny?
Credeam că cel mai rău ar fi să fiu ales al 16-lea de Dallas.
Se scursese timpul.
Dacă îl aleg acum pe Johnny Manziel, mulțimea o va lua razna.
Dallas Cowboys îl selectează
pe Zack Martin, jucător defensiv, de la Notre Dame.
Vedeam cum scad șansele să fie ales. Echipele își făcuseră temele.
Respins de echipă după echipă.
Am avut emoții. Se vedea pe fața mea.
Se vedea pe fața celor de lângă mine.
Mi-am zis că, dacă nu sunt ales în prima rundă, o să dispar.
Eram îngrozit. Și cariera mea era în joc.
Am dat mesaj celor de la Cleveland: „Selectați-l! Aveți încredere în mine!”
- La Browns, a urcat pe poziția 22. - Johnny!
Se aude cum mulțimea scandează numele lui Johnny.
PETRECEREA DE SELECȚIE
Fiind a 22-a opțiune,
Cleveland Browns îl aleg
pe Johnny Manziel…
coordonator, de la Texas A&M.
Dumnezeule!
A fost incredibil.
Iată speranța pentru orașul Cleveland!
Mă simțeam de parcă am stat acolo trei zile.
A traversat scena și a făcut semnul banilor.
La naiba! A fost selectat în prima rundă.
S-a terminat cu bine.
În sfârșit, Browns are imaginea francizei.
Credeam că va fi bine.
Va fi salvatorul lor. Îi vor construi statui.
După selecție, eram în limuzină la un semafor, cu trapa deschisă.
Johnny bea cu familia și prietenii.
Ne-am uitat în sus.
Am văzut prima reclamă Nike pe o clădire și am fost uimit.
MĂCAR O DATĂ, APĂRAREA ȘTIE UNDE SE DUCE.
„Să-i dăm bătaie!”
Fanii Browns sunt entuziasmați de selecția lui Johnny Manziel.
Johnny!
Oamenii din jurul meu erau foarte entuziasmați.
Credeau că am capacitatea de a revitaliza o franciză care se chinuia de mult.
Mă îmbunătățesc cu fiecare zi și fiecare săptămână care trece.
Lumea avea foarte multe așteptări de la el
și se vedea că simte presiunea.
Nu a durat mult până când mi-am dat seama că nu voi fi fericit în Cleveland.
Aveam tot ce mi-am dorit.
Aveam bani, faimă.
Fusesem ales din prima rundă, puteam să ajung titular.
Dar, când am obținut tot ce voiam,
m-am simțit gol pe dinăuntru.
Mereu m-am simțit minunat cu coechipierii mei.
Îmi plăcea camaraderia și tot ce venea cu ea.
În NFL, nu m-am simțit la fel.
El nu e făcut să fie imaginea unei francize.
Nu l-a interesat.
Dacă voia s-o facă, avea abilitățile necesare.
Putea, dar nu a vrut.
Am început să văd, destul de devreme, niște semne în Cleveland.
Mereu i-a plăcut să joace.
Dar m-a sunat și a zis: „Nu mai e distractiv.”
M-a sunat managerul: „Nu se uită la înregistrări.”
Îi zic: „Singur vede câteva!”
Zice: „EB, n-a urmărit nicio secundă pe iPad.”
Zero!
Stăteam în locuința mea din Cleveland.
Doar acolo simțeam că pot să scap de toți și de toate.
Mă uitam pe fereastră în fiecare zi și mă simțeam gol.
Ajunsesem în alt oraș unde eram sub lupă și nu mai voiam să aud de fotbal.
Nu mai voiam să intru în teren.
Aveam probleme mai importante
și nu mai puteam să joc fotbal fără griji.
Am avut un an amețitor în 2012, în College Station.
Au urmat Trofeul Heisman, Cotton Bowl, ancheta NCAA.
Apoi, alt sezon și selecția NFL.
N-am avut o pauză.
Așa e viața mea de mult timp.
Nu mai știu cum era când nu eram pozat și recunoscut peste tot.
Vedeam lucrurile doar în alb și negru.
Nu știam de ce nu puteam să văd și părțile bune.
Manziel e la pământ.
Iată primul semn al banilor!
Făceau semnul ăsta, semnul banilor.
De fiecare dată când îl placau, apărătorii făceau semnul în fața lui.
Un început groaznic în NFL.
A fost îngrozitor.
Nu seamănă cu Johnny Football de la Texas A&M.
Trebuia să fiu un salvator, dar eu eram deprimat.
În mintea mea, îmi spuneam mereu:
„Nu vrei să fii aici. Fă orice ca să scapi!”
Se zvonește că întârzie la întâlnirile cu echipa.
A fost retrogradat la a doua rezervă.
Un jucător scump, ales în prima rundă, care o ia pe căi greșite.
Da, eu…
Am decis să ies vineri seară.
Încercam să ascund ce simțeam.
Nu mai voiam să fiu Johnny Football.
Când a devenit profesionist, nu s-a mai ascuns.
- Nu te aud. - Nu te aude.
Am prea mulți bani în mână.
Ce fac în weekend nu-mi afectează jocul.
Nimic din ce fac în weekend nu-mi afectează coechipierii.
A zis: „La naiba!
Am primit 8,5 milioane de dolari,
așa că o să fac ce vreau.”
Cei din jurul meu spuneau că o fac intenționat.
Conștient, nu mi se părea că are sens.
Intră singur în niște situații care îl bagă în belele.
Știe că nu se reprezintă doar pe el, dar are probleme în afara terenului.
E frustrant.
Voiam să-l ajut. Știam cu toții că se autodistruge.
Parcă nu-i mai păsa.
Trebuia să meargă la dezintoxicare.
După un sezon ratat,
Johnny Football s-a internat într-un centru de tratament.
A fost greu la început.
Eram aproape tot timpul la televizor.
E considerat o legendă, lucru care poate l-a afectat.
Lumea încerca să afle la ce centru de tratament eram.
Într-o zi, mă plimbam pe deal
și am văzut o mașină închiriată.
Era Jeremy Fowler de la ESPN.
Am fost șocat când l-am văzut.
După zece săptămâni la dezintoxicare, părea un om schimbat.
Dacă ai fost etichetat ca un ratat, nu mai poți scăpa de asta.
Așteptările și vâlva s-au mai temperat,
ceea ce e un lucru bun pentru mine.
După dezintoxicare, lucrurile mergeau bine.
A început să joace, se vedeau îmbunătățirile.
Dar a luat-o iar pe căi greșite.
Când faci un pas greșit, lucrurile degenerează destul de repede.
S-a dus la dezintoxicare, nu trebuia să bea.
A băut, s-a certat cu iubita.
Manziel și iubita lui au spus poliției că au băut.
Nu s-a depus plângere.
După aceea, lucrurile au scăpat tot mai mult de sub control.
2 IANUARIE 2016
M-am decis să merg la Vegas, într-o sâmbătă după-amiază.
Credeam că pot să mă întorc la timp pentru meciul de a doua zi.
Părea amețit.
Avea o perucă, o mustață falsă.
Eram la o masă de Blackjack.
Am început să simt că sunt privit.
Atunci au apărut comentariile dezastroase de pe Twitter.
Nu știam cum să plec cu avionul din Vegas
ca să mă întorc în Cleveland.
Ratasem ultimul avion de la ora 22:30.
Așa că m-am decis să îmi fac de cap.
M-am detașat complet de toate.
Johnny Football își caută altă echipă.
Cleveland Browns se descotorosește de Johnny Manziel.
Johnny Manziel nu mai are viitor la Cleveland Browns.
Echipa și-a dat în sfârșit seama că nu se poate înțelege cu Manziel.
A fost…
A fost dezastruos. Era ruinat.
Printre cele mai mari eșecuri din istoria NFL.
Spun că e egoist, indisciplinat, imatur, nesimțit.
S-a crezut că Manziel e viitorul fotbalului din Cleveland.
Dar, acum, va pleca ca o rușine.
După ce Browns m-a dat afară,
am simțit că mi s-a ridicat o mare povară de pe umeri.
Dar asta nu s-a observat în experiențele mele
și în lucrurile cu care m-am confruntat în viața de zi cu zi.
Poliția din Dallas spune că analizează imagini de supraveghere
care prezintă o întâlnire între Manziel și fosta lui iubită, Colleen Crowley.
Crowley a zis că Manziel a dus-o pe niște scări.
Ea i-a spus valetului:
„Nu-l lăsați să mă ia! Mi-e frică pentru viața mea.”
De-a lungul acelei relații, am fost infidel.
Am început să ne certăm foarte rău.
Ea a încercat să sară din mașină și…
Colleen Crowley a obținut un ordin de protecție în Texas,
care îl va ține pe Johnny Manziel departe de ea doi ani.
Scăpase de sub control,
dar nu ne asculta.
Mintea lui o luase razna.
Ți-ai cerut scuze?
Te duci la dezintoxicare?
Am încercat să-l internăm din nou. L-am dus cu forța.
A evadat.
Familia ta e îngrijorată. Toate bune?
Prietenii și familia mea mă susțin.
Relația mea cu Johnny era foarte tensionată.
Am făcut tot ce am putut.
Se autodistrugea, nu mă respecta.
Așa că i-am zis să se ducă la naiba. E clar că știe el mai bine.
Tatăl lui spune că a refuzat să se trateze de două ori.
I-am zis că renunț la el dacă nu se tratează.
Așa ceva nu se întâmplă în industria noastră.
Chiar și agentul lui, Erik Burkhardt, renunță la Manziel.
Unchiul meu, care era avocat, a refuzat să mă mai reprezinte.
Tata s-a retras din compania mea.
Iar cei apropiați din jurul meu au renunțat să mai încerce să mă ajute.
Când s-a întâmplat asta,
mi-am zis că o să le arăt eu lor.
Credeau că asta e tot? N-au văzut încă nimic.
Atunci am început să consum droguri aproape zilnic.
Johnny, ai ceva de spus?
Johnny, ce faci?
Luam, în principal, cocaină și Oxicodonă.
Ajunsesem de la 97,5 kg în ianuarie, la 79,3 în septembrie.
Mintea mea nu funcționa cum trebuie.
Am aflat că sunt bipolar.
Nu mi s-a părut diferit de a fi numit „alcoolic” sau „drogat”.
Banii, faima, criticile și social media îl mănâncă de viu.
Cred că fugeam de probleme.
Am irosit cinci milioane de dolari.
Trei sute de sticle de whisky Fireball. E super!
Mă autosabotam, voiam să-mi distrug viața.
Voiam să fac tot ce îmi doream în acel moment al vieții mele.
Voiam să cheltuiesc câți bani pot și să mă sinucid după aceea.
Cumpărasem o armă pe care știam că o voi folosi.
Am vrut să ajung cât mai rău, ca să am o scuză să îmi iau viața.
Nici azi nu știu ce s-a întâmplat, dar arma nu a funcționat.
Nu puteam repara ce am făcut.
Cu Colleen, cu NFL, cu A&M, cu toate.
În acel moment, nu mai eram apropiat de familia mea.
Se terminase.
Am plecat din Los Angeles fără să știu unde mă duc.
M-am întors în Texas fără să știu ce se va întâmpla.
Nu i-am zis prea multe tatălui meu.
Am bătut la ușă și am zis: „Nu știam unde să mă duc altundeva.”
Haide!
Vino încoace!
L-am luat ieri cu mine și fugea pe terenul de golf.
- L-am filmat. - Du-l zilnic!
Nu vrea să stea în casă.
A fost un drum lung și…
Nu știu dacă a fost grozav…
sau dacă a fost rău.
Încă nu sunt sigur.
Sus pe deal.
Conduc eu prima dată.
Dar suntem binecuvântați. E încă cu noi.
Da!
Încă ne putem repara relația.
O lovitură din trei.
Dar cred că, pentru Johnny, vor urma zile mai bune.
Mulți se întreabă de ce nu face nimic.
Din punct de vedere mintal, nu e în stare să facă ceva acum.
Știu că poate face mult bine.
Dar știu cât de mult se chinuie în fiecare zi din viața lui.
Mereu va fi așa.
Oamenii își fac griji pentru mine, dar e firesc.
Le-am dat motive să o facă.
Nu m-am dus la Texas A&M cu gândul să joc doi ani,
apoi să fiu selectat în NFL.
M-am gândit că, dacă voi juca fotbal la facultate,
ar fi o realizare incredibilă pentru mine.
Nu ar fi contat unde eram sau la ce echipă.
În acel moment, nu puteam să fiu un coordonator bun.
Dacă ajungi în acel punct, trebuie să știi ce ai de făcut.
Să te porți ca un profesionist.
Trebuie să-ți dezvolți cariera, să încerci să devii un mare sportiv.
Dar eu eram un petrecăreț.
Iar gașca mea era echipa de fotbal.
Îmi plăcea libertatea și ce făceam.
Mi-a plăcut să fac lucruri uimitoare, pe teren și în afara lui.
Dar trebuia să privesc în urmă și să mă întreb dacă nu e de ajuns.
Dacă va fi vreodată suficient
sau voi trăi o viață de desfrâu,
an după an după an,
până când îmi voi da seama
că asta m-a împiedicat să îmi ating obiectivele
și să fac ce mi-am dorit.
Mi-e greu să mă gândesc la perioada aceea.
Pare o amintire îndepărtată.
Dar acum încerc să fiu fericit
într-un mod mai simplist decât cu ani în urmă.
Nu mă identific cu nebunia Johnny Football.
Nebunia asta s-a răspândit la Texas A&M și în toată țara.
Sunt doar Johnny Manziel,
un tip din Kerrville, Texas, care încearcă să fie relaxat,
căruia îi place să stea cu prietenii și să fie un student ca oricare altul.
Subtitrarea: Alina Anescu